ઇસ્લામાબાદ : પાકિસ્તાનનાં એક નાગરિકનું ભારતીય હાઇકમિશ્નર પર તેની પત્નીને લઇ લેવાનાં આરોપમાં નવો વળાંક આવી ગયો છે. હવે 20 વર્ષીય ભારતીય મહિલાએ પોતાના પાકિસ્તાની પતિ પર જ મોટા આરોપો લગાવ્યા છે. મહિલાએ આરોપ લગાવ્યો કે તેને બંદુકનો ભય દેખાડીને પરાણે પાકિસ્તાની વ્યક્તિ સાથે લગ્ન કરાવી દેવામાં આવ્યા. ઉજમા નામની આ મહિલાએ ઇસ્લામાબાદ કોર્ટમાં પોતાનાં પતિ તાહીર અલીની વિરુદ્ધ અરજી દાખલ કરી છે. ઉજમાએ જજની સામે પોતાનું નિવેદન પણ નોંધાવ્યું છે.